Jänöyökkönen

Jänöyökkönen (Acronicta leporina) on melko yleinen, yleensä miltei puhtaan valkoinen yökköslaji.

 Koko ja ulkonäkö 
Puhtaanvalkoisen värityksensä vuoksi jänöyökköstä ei voi sekoittaa muihin yökkösiin, joskin siilikkäissä, villakkaissa ja nirkoissa esiintyy samantapaisia lajeja.Suomen perhostutkijain seura: vaaleat nirkot  Lisäksi joskus perhonen voi olla yleissävyltään harmahtava. Sekä etu- että takasiivet ovat valkoiset. Etusiiven munuaistäplä on musta, kooltaan vaihteleva ja sen kohdalla siiven etureunaan ulottuu tumma viiru. Ulompi poikkiviiru saattaa erottua mustana. Siipiripset ovat mustavalkoiset. Siipiväli 35–45 mm.Svenska fjärilar UK Moths Mikkola K, Jalas I. Suomen perhoset. Yökköset 2. Suomen Perhostutkijain Seura. Otava 1979.  s. 34–35

Toukka on täysikasvuisena vaalean vihreä ja kokonaan hyvin pitkien valkoisten karvojen peittämä.Bestimmungshilfe des Lepiforums 

 Levinneisyys ja lentoaika 
Lajin levinneisyys kattaa Euroopan ja ulottuu idässä aina japaniin saakka. Sitä tavataan myös Pohjois-Amerikassa.Norges sommerfugler  Suomessa jänöyökköstä tavataan etelärannikolta ainakin Keski-Lapin korkeudelle saakka. Pohjoista kohti laji harvinaistuu. Perhoset ovat lennossa kesäkuun alusta heinäkuun puoleenväliin.Perhoswiki

 Elinympäristö ja elintavat 
Jänöyökkönen on avoimien lehti- ja sekametsien yleinen mutta tavallisesti harvalukuinen asukas, jota tavataan myös viljelysmailla, puistoissa ja puutarhoissa. Perhoset lentävät yöllä ja tulevat jonkin verran syötille, huonosti valolle. Toukka koteloituu lahoon puuhun. Kotelo talvehtii.

 Ravintokasvi 
Toukka elää erilaisilla lehtipuilla, etenkin koivuilla (Betula).

 Lähteet 

 Aiheesta muualla 
 Moths and Butterflies of Europe and North Africa 
 Vlindernet 

Luokka:Iltayökköset